
 6  DR 30.10.2014 

 
Tuan Yang di-Pertua: Sila Yang Berhormat Pasir Gudang. 

Puan Hajah Normala binti Abdul Samad [Pasir Gudang]: Terima kasih Tuan 

Yang di-Pertua. Pertamanya, saya ingin mengucapkan setinggi-tinggi penghargaan kepada 
Kerajaan Malaysia melalui Kementerian Sumber Manusia kerana sekurang-kurangnya 
selama ini kita mempunyai undang-undang yang sentiasa melindungi hak-hak pekerja kita. 
Kita ada basis dan asas untuk melindungi pekerja-pekerja kita dan sehubungan dengan itu 
saya nak bertanya sedikit.  

Soalan tambahan saya, apa langkah-langkah yang diambil oleh pihak kementerian 
bagi mempercepatkan kes-kes tertangguh di mahkamah buruh ini yang memakan masa 
terlalu lama, dua tiga tahun dan kadang-kadang melebihi lima tahun pun ada juga. Jadi apa 
tindakan yang diambil bagi memastikan pekerja dan majikan bersama-sama mendapat 
penyelesaian yang terbaik juga dari sudut penambah baikkan seksyen 20, Akta 
Perhubungan Perusahaan ini. Sekian, terima kasih. 

Dato’ Sri Haji Ismail bin Haji Abd. Muttalib: Tuan Yang di-Pertua, suka saya 

maklumkan bahawa isu tentang kesatuan sekerja ataupun pekerja di negara kita ini 
walaupun ada tetapi tidaklah begitu serius, tidaklah begitu banyak dan inshaaAllah sehari 
dua ini boleh kita selesaikan dengan cara yang baik, dengan usaha bersama dengan 
badan-badan yang telah pun ditubuhkan umpamanya Majlis Penasihat Buruh Kebangsaan 
yang telah pun kita tubuhkan di negara kita ini. Majlis ini juga digunakan untuk 
membincangkan isu-isu yang berkaitan dengan isu-isu pekerja dan buruh di negara kita. 

Jadi Yang Berhormat Pasir Gudang, pertamanya saya hendak ucap terima kasih 
kepada Yang Berhormat Pasir Gudang kerana pada tengah bulan lepas, Tuan Yang di-
Pertua, beliau mengadakan satu pendekatan di kawasan beliau iaitu bersama pekerja-
pekerja di Pasir Gudang. Tuan Yang di-Pertua, sebenarnya langkah-langkah telah diambil 
oleh kementerian dalam menyelesaikan kes-kes Mahkamah Buruh ini. Saya tidak dapat 
memberikan Yang Berhormat satu persatu, inshaaAllah selepas ini saya akan beri kepada 

Yang Berhormat apakah isu-isunya kes-kes di mahkamah, beberapa kes yang telah pun 
kita selesaikan dan apakah langkah-langkah yang sedang kita ambil. Tindakan prosiding 
mahkamah buruh mengambil masa kerana penglibatan peguam dan perbicaraan. Pegawai 
JTK sentiasa memberi perhatian agar kes-kes ini diselesaikan secepat mungkin. 

■1030 

 Tuan Yang di-Pertua, kita tidak mahu melihat pekerja-pekerja kita yang ditimpa 
kemalangan, yang terlibat dengan kes-kes mahkamah ini dilewatkan kerana mereka juga 
mempunyai hidup seperti kita. Kita akan mencadangkan supaya pekerja dan majikan boleh 
membuat permohonan bersama untuk rujukan kes ke Mahkamah Perusahaan Malaysia. Ini 
akan dapat menyelesaikan kes lebih cepat. Maknanya kita minta pekerja kita, come 
forward, dengan izin, datang kepada kita dan kemukakan isu. InshaaAllah, Tuan Yang di-
Pertua, kita akan bantu mereka ini. Terima kasih. 

 

3. Tuan Haji Ahmad Lai bin Bujang [Sibuti] minta Perdana Menteri menyatakan, 

apa langkah intervensi yang diambil kerajaan untuk mengurangkan serangan berbaur 
perkauman dan memperlekeh agama di laman media sosial seperti Facebook yang 
semakin serius di mana sejak beberapa bulan ini sahaja banyak serangan mengguris 
perasaan kaum-kaum tertentu dihina dan setakat ini tiada sebarang tindakan yang diambil. 

 Menteri di Jabatan Perdana Menteri [Tan Sri Datuk Seri Panglima Joseph 
Kurup]: Terima kasih Tuan Yang di-Pertua. Untuk makluman Ahli-ahli Yang Berhormat dan 

Dewan yang mulia ini, kerajaan memang sedar dan prihatin dengan penyalahgunaan laman 
sosial yang berlaku sejak akhir-akhir ini. Saya teringat pada tulisan Tan Sri Johan Jaaffar 
dalam New Straits Times yang baru sahaja, yang menyatakan, dengan izin, Tuan Yang di-
Pertua, “It is increasingly difficult to manage information in an information error.”  

Tindakan segelintir individu yang tidak bertanggungjawab mengeruhkan keadaan 
dengan membangkitkan sentimen agama dan bangsa dilihat semakin meruncing sejak 
kebelakangan ini.  



Tuan Yang di-Pertua: Sila Yang Berhormat Pasir Gudang. Puan Hajah Normala binti Abdul Samad [Pasir Gudang]: Terima kasih Tuan Yang di-Pertua. Pertamanya, saya ingin mengucapkan setinggi-tinggi penghargaan kepada Kerajaan Malaysia melalui Kementerian Sumber Manusia kerana sekurang-kurangnya selama ini kita mempunyai undang-undang yang sentiasa melindungi hak-hak pekerja kita. Kita ada basis dan asas untuk melindungi pekerja-pekerja kita dan sehubungan dengan itu saya nak bertanya sedikit. Soalan tambahan saya, apa langkah-langkah yang diambil oleh pihak kementerian bagi mempercepatkan kes-kes tertangguh di mahkamah buruh ini yang memakan masa terlalu lama, dua tiga tahun dan kadang-kadang melebihi lima tahun pun ada juga. Jadi apa tindakan yang diambil bagi memastikan pekerja dan majikan bersama-sama mendapat penyelesaian yang terbaik juga dari sudut penambah baikkan seksyen 20, Akta Perhubungan Perusahaan ini. Sekian, terima kasih. Dato' Sri Haji Ismail bin Haji Abd. Muttalib: Tuan Yang di-Pertua, suka saya maklumkan bahawa isu tentang kesatuan sekerja ataupun pekerja di negara kita ini walaupun ada tetapi tidaklah begitu serius, tidaklah begitu banyak dan inshaaAllah sehari dua ini boleh kita selesaikan dengan cara yang baik, dengan usaha bersama dengan badan-badan yang telah pun ditubuhkan umpamanya Majlis Penasihat Buruh Kebangsaan yang telah pun kita tubuhkan di negara kita ini. Majlis ini juga digunakan untuk membincangkan isu-isu yang berkaitan dengan isu-isu pekerja dan buruh di negara kita. Jadi Yang Berhormat Pasir Gudang, pertamanya saya hendak ucap terima kasih kepada Yang Berhormat Pasir Gudang kerana pada tengah bulan lepas, Tuan Yang di- Pertua, beliau mengadakan satu pendekatan di kawasan beliau iaitu bersama pekerja- pekerja di Pasir Gudang. Tuan Yang di-Pertua, sebenarnya langkah-langkah telah diambil oleh kementerian dalam menyelesaikan kes-kes Mahkamah Buruh ini. Saya tidak dapat memberikan Yang Berhormat satu persatu, inshaaAllah selepas ini saya akan beri kepada Yang Berhormat apakah isu-isunya kes-kes di mahkamah, beberapa kes yang telah pun kita selesaikan dan apakah langkah-langkah yang sedang kita ambil. Tindakan prosiding mahkamah buruh mengambil masa kerana penglibatan peguam dan perbicaraan. Pegawai JTK sentiasa memberi perhatian agar kes-kes ini diselesaikan secepat mungkin. #1030 Tuan Yang di-Pertua, kita tidak mahu melihat pekerja-pekerja kita yang ditimpa kemalangan, yang terlibat dengan kes-kes mahkamah ini dilewatkan kerana mereka juga mempunyai hidup seperti kita. Kita akan mencadangkan supaya pekerja dan majikan boleh membuat permohonan bersama untuk rujukan kes ke Mahkamah Perusahaan Malaysia. Ini akan dapat menyelesaikan kes lebih cepat. Maknanya kita minta pekerja kita, come forward, dengan izin, datang kepada kita dan kemukakan isu. InshaaAllah, Tuan Yang di- Pertua, kita akan bantu mereka ini. Terima kasih. 3. Tuan Haji Ahmad Lai bin Bujang [Sibuti] minta Perdana Menteri menyatakan, apa langkah intervensi yang diambil kerajaan untuk mengurangkan serangan berbaur perkauman dan memperlekeh agama di laman media sosial seperti Facebook yang semakin serius di mana sejak beberapa bulan ini sahaja banyak serangan mengguris perasaan kaum-kaum tertentu dihina dan setakat ini tiada sebarang tindakan yang diambil. Menteri di Jabatan Perdana Menteri [Tan Sri Datuk Seri Panglima Joseph Kurup]: Terima kasih Tuan Yang di-Pertua. Untuk makluman Ahli-ahli Yang Berhormat dan Dewan yang mulia ini, kerajaan memang sedar dan prihatin dengan penyalahgunaan laman sosial yang berlaku sejak akhir-akhir ini. Saya teringat pada tulisan Tan Sri Johan Jaaffar dalam New Straits Times yang baru sahaja, yang menyatakan, dengan izin, Tuan Yang di- Pertua, "It is increasingly difficult to manage information in an information error." Tindakan segelintir individu yang tidak bertanggungjawab mengeruhkan keadaan dengan membangkitkan sentimen agama dan bangsa dilihat semakin meruncing sejak kebelakangan ini.